Държавен вестник, бр. 26, 2010 г., стр. 29

БРОЙ  26	
Д Ъ Р Ж А В Е Н  В Е С Т Н И К 	
СТР.  29  
2. По молба на молещата страна страните по 
съответното наказателно  производство в мо­
лещата страна, техните законни представители 
и представители на молещата страна могат да 
присъстват на процедурата в съответствие със 
законите и процедурите в замолената страна.
3. Замолената страна разрешава присъст­
вието на такива лица, както са посочени в 
молбата, по време на изпълнение на молбата 
и до степен, която е позволена от нейното 
законодателство, и може да разреши на тези 
лица да разпитат лицето, чиито показания се 
снемат. В случай че такъв директен разпит 
не е позволен, на такива лица се разрешава 
да представят въпроси,  които се задават на 
лицето, чиито показания се снемат.
4. Лице, от което се изисква да даде пока­
зания в замолената страна, по силата на молба 
по този член може да откаже да направи това, 
когато законодателството на замолената страна 
позволява на едно лице да не дава показания 
при подобни обстоятелства в наказателно произ­
водство, което се провежда в замолената страна.
5. Когато лице, от което се изисква да даде 
показания в замолената страна по този член, 
заяви, че има право да не даде показания съ­
гласно законите на молещата страна, замолената 
страна иска от молещата страна да представи 
писмено удостоверение за съществуването на 
това право. 
6. Когато замолената страна получи писме­
но удостоверение от молещата страна относно 
съществуването на правото, за което твърди 
лицето, ако няма  насрещно доказателство, това 
писмено удостоверение представлява достатъчно 
доказателство за съществуването на правото.
Член 11
Явяване на лица за даване на показания или 
за подпомагане на разследвания
1. Молещата страна може да иска помощ 
от замолената страна за призоваване на лице 
за явяването му като свидетел или експерт в 
наказателно производство или да помогне за 
разследването в молещата страна. 
2. Замолената страна незабавно информира 
молещата страна относно отговора на лицето.
Член 12
Явяване на задържани лица за даване на по­
казания или за подпомагане на разследвания
1. По молба на молещата страна задържано 
лице в замолената страна се предава временно 
в молещата страна за оказване на помощ при 
досъдебно  или съдебно производство, при 
условие че лицето и замолената страна са 
съгласни за предаването.
2. Когато съгласно законите в замолената 
страна предаденото лице трябва да бъде дър­
жано под стража, молещата страна държи това 
лице под стража и връща задържаното лице 
след приключване на изпълнението на молбата.
3. Когато замолената страна информира 
молещата страна, че не е нужно повече транс­
ферираното лице да бъде задържано под стража, 
това лице се освобождава и се третира като 
лице по смисъла на член 11 от този договор.
4. Времето, през което предаденото по този 
член лице е държано под стража в молещата 
страна, се счита за съответно изтърпяване на 
наложеното с присъда наказание на това лице 
в замолената страна.
Член 13
Гаранция за безопасност
1. Съгласно ал. 2 на този член лице, присъст­
ващо в молещата страна в отговор на молба, 
отправена по член 11 или 12, не може да бъде 
задържано, съдено, наказвано или подлагано на 
друго ограничение на личната свобода в тази 
страна за действия, бездействия или присъди, 
които предшестват заминаването на лицето от 
замолената страна. То не е задължено да дава 
показания по друго наказателно производство 
или да подпомага друго разследване освен 
производството или разследването, за които 
се отнася молбата.
2. Алинея 1 от този член не се прилага, ако 
лице, което е свободно да напусне молещата 
страна, не е направило това в рамките на 30 дни, 
след като е получило официално известие, че 
неговото присъствие не е повече необходимо 
освен при независещи от него причини или 
след като е напуснало страната се е завърнало 
доброволно. 
3. Лице, което не е съгласно с молба по 
член 11 или 12, не подлежи за това на никаква 
санкция или принудителни мерки.
Член 14
Предоставяне на обществено достъпни доку­
менти и други данни
1. Замолената страна предоставя копия на 
обществено достъпни документи и данни, които 
са част от публични регистри или други такива 
или които са достояние на обществото.
2. Замолената страна може да предоставя 
копия от всякакви други официални докумен­
ти или данни по същия начин и при същите 
условия, при които те могат да се предоставят 
на нейните собствени правоприлагащи и съ­
дебни органи. 
Член 15
Връчване на документи
1. Замолената страна извършва връчване на 
документи, които са є предадени за тази цел 
от молещата страна.
2. Молба за връчване на документи, изис­
кващи явяването на лицето, се получават от 
замолената страна не по-късно от 45 дни преди 
датата, на която трябва да се яви лицето. При 
спешни случаи замолената страна може да се 
откаже от това изискване.